**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2017,

**ktorým sa mení a dopĺňa zákon č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 126/2015 Z. z. o knižniciach a o zmene a doplnení zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení zákona č. 38/2014 Z. z. sa mení a dopĺňa takto:

1. V § 3 odseku 1 sa vypúšťa písm. b).

Doterajšie písm. c) sa označuje ako písm. b).

1. V § 9 odsek 4 znie:

„(4) Obec určená ministerstvom zriaďuje regionálnu knižnicu ako právnickú osobu, ktorá môže pôsobiť na území viacerých obcí, a vo svojom sídle plní aj funkciu mestskej knižnice.

1. V § 9 ods. 5 písm. e) sa slová „regiónu samosprávneho kraja“ nahrádzajú slovami „v kraji“.
2. V § 9 odsek 7 znie:

„(7) Knižnica podľa odseku 4, ktorá okrem úloh uvedených v odsekoch 2 a 5 plní funkciu regionálnej knižnice s krajskou pôsobnosťou

a) koordinuje, metodicky a poradensky usmerňuje ostatné regionálne knižnice v kraji a upozorňuje ich na nedostatky v poskytovaní knižnično-informačných služieb,

b) zabezpečuje úlohy spojené s bibliografickou registráciou a koordináciou bibliografickej činnosti v kraji,

c) zabezpečuje úlohy spojené s dokumentovaním stavu a rozvojom knižnično-informačných služieb verejných knižníc v kraji,

d) zhromažďuje a spracováva štatistické ukazovatele za verejné knižnice v kraji.“.

1. V § 20 odseku 2 písm. a) sa vypúšťajú slová „alebo dotácie z rozpočtu vyššieho územného celku“.
2. Za § 30 sa vkladá § 30a, ktorý vrátane nadpisu znie:

„§ 30a

Osobitné ustanovenie k zriaďovateľskej pôsobnosti

Z dôvodov hodných osobitného zreteľa môže ministerstvo do 30. júna 2017 určiť, že knižnica, ktorá bola podľa doterajších predpisov v pôsobnosti samosprávneho kraja, sa od 1. januára 2018 považujú za knižnicu zriadenú ministerstvom.“.

1. Za § 31 sa vkladá nový § 31a, ktorý vrátane nadpisu znie:

„§ 31a

Prechodné ustanovenie k úpravám účinným od 1. januára 2018

Knižnica zriadená samosprávnym krajom do 31. decembra 2017 sa považuje za knižnicu zriadenú obcou, v územnom obvode ktorej sa knižnica nachádza.

**Čl. II**

Tento zákon nadobúda účinnosť 1. januára 2018 okrem čl. I bodu 6, ktorý nadobúda účinnosť dňom vyhlásenia.